Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7536

7. évfolyam A Mozgóképkultúra és médiaismeret tanulásának céljai a 7. évfolyamon Fejlődjön a tanulók mozgóképi szövegértő képessége. Alakuljanak ki az egyszerű mozgóképi szövegek megfigyeléséhez, elemzéséhez, létrehozásához szükséges elemi képességeik, fejlődjön kreativitásuk. Váljanak képessé filmek, televízióműsorok és egyéb médiaszövegek tanulmányozására, az elemi szerkezeti összefüggések meglátására, mások és önmaguk médiafogyasztási szokásainak megfigyelésére. Legyenek képesek a képrögzítés és az elemi szerkesztés valamint az információközvetítés technikai eszközeinek elemi- (fogyasztói) szintű használatára. Legyenek képesek mozgóképi üzenetek megfigyelése során néhány fontosabb konvenció, sztereotípia felismerésére. Ismerkedjenek meg a mozgókép történetének és a mediatizáció művelődéstörténetének néhány fontos mozzanatával. Fejlődjön elemzési, értelmezési képességük, növekedjen kulturális toleranciaszintjük. Legyenek képesek a mozgókép elemi kifejező eszközeinek felismerésére különböző karakterű és eredetű filmalkotásokban és médiaszövegekben. Fejlődjön mozgóképi kifejező képességük és kifejezőkedvük. Legyenek képesek különbséget tenni a mozgókép különféle alkalmazási területei között. Különféle mozgóképi szövegek tanulmányozása során fejlődjön kommunikációs készségük és önismeretük. Tájékoztatásul mellékeljük a NAT ide vonatkozó Fejlesztési feladatait. NAT Mozgóképkultúra és médiaismeret Fejlesztési feladatok 7–8. évfolyam

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes